Ihre Sprache: Deutsch Niedersorbisch Obersorbisch
Beschreibung
Tim je ze staršimaj, sotru Milenku a micku Minku z města na wjes ćahnył. Hač doma, na sportnišću abo samo w cirkusu – na njeho čaka tójšto dyrdomdejow. Cyłkownje 14 čitančkow wo hólčecu a jeho dožiwjenjach wobsahuje prěnja dźěćaca kniha Worklečana Štefana Paški. Nowostka je rjany dar šulskim nowačkam, wšako je wosebje za dźěći myslena, kotrež čitać wuknu. Słowa z hišće njeznatymi pismikami so mjenujcy z wobrazkami narunaja a čitančka bywaja postupnje ćeše. Serbska fibla słužeše awtorej, kotryž je jako serbski rozhłosownik znaty, při wuwiću knihi jako orientacija. Nimo fible maja čitarjo-započatkarjo z tym pisanu a zabawnu zběrku krótkich, ale přiwšěm napjatych stawizničkow – prěnju knihu, kotruž móža sami a cyle bjez pomocy dorosćeneho čitać. Berlinska ilustratorka Friederike Ablang je dyrdomdeje Tima přewšo powabliwje zwobrazniła.
deu_Latn deu_Latn szl_Latn